
Parlamentul  României

Camera  Deputaţilor

Comisia pentru industrii si servicii










  Bucureşti, 16.02.2006








              Nr.23/242/2005
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea şi completarea Legii nr.199/2000 privind utilizarea eficientă a energiei, transmis cu adresa nr.P.L.X 644 din 19 decembrie 2005.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.
PREŞEDINTE,

Dan Ioan Popescu

                  Nr.23/242/2005
RAPORT

asupra proiectului de Lege pentru modificarea şi completarea Legii nr.199/2000 privind utilizarea eficientă a energiei


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru modificarea şi completarea Legii nr.199/2000 privind utilizarea eficientă a energiei, transmis cu adresa nr.P.L.X 644 din 19 decembrie 2005, înregistrată la comisie sub nr.23/242 din 20 decembrie 2005.



Senatul a adoptat proiectul de lege în şedinţa din 8 decembrie 2005.



Consiliul Legislativ a avizat favorabil proiectul de lege cu observaţii şi propuneri preluate de către iniţiator.



Comisia juridică, de disciplină şi imunităţi a avizat favorabil proiectul de lege cu avizul nr.31/1130/20.12.2005.



Proiectul de lege are ca obiect modificarea şi completarea Legii nr.199/2000 privind utilizarea eficientă a energiei, republicată, cu modificările şi completările ulterioare, pentru corelarea acesteia cu prevederile Tratatului de aderare a României la Uniunea Europeană, în vederea punerii în aplicare a prevederilor Strategiei naţionale în domeniul eficienţei energetice.

Membrii comisiei au examinat proiectul de lege în şedinţa din 14 februarie 2006.

La lucrările comisiei au participat invitaţi din partea Ministerului Economiei şi Comerţului: doamna Elena Popescu – consilier şi din partea Agenţiei Române pentru Conservarea Energiei: domnul Ioan Silviu Lefter – preşedinte şi domnul Corneliu Rădulescu – vicepreşedinte.



În urma dezbaterilor, membrii comisiei au hotărât, în unanimitate, să propună plenului Camerei Deputaţilor adoptarea proiectului de lege în forma transmisă de Senat.



La lucrările comisiei au fost prezenţi 21 de deputaţi din totalul de 23 membri ai comisiei.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.



Prin conţinutul şi obiectul de reglementare, proiectul de lege face parte din categoria legilor ordinare.

               PREŞEDINTE,                                               SECRETAR,
            Dan Ioan Popescu                                            Aurelia Vasile
Consilier,

Silvia Vlăsceanu

